**BESZÁMOLÓ**

**Radnai Zoltán**

**Hangtechnika fejlesztés**

**Projektazonosító: 1927725915**

Mivel a régebbi hangtechnikai eszközeim elavultak voltak, ezért új korszerűbb és energiatakarékosabb eszközöket szereztem be a LEADER pályázat segítségével. Ezek az eszközök lehetővé teszik nagyobb rendezvények hangosításának lehetőségét, így akár 1000 fős rendezvények lebonyolítását is. Az új eszközökkel a hangzásbeli minőséget is javítani tudom. A digitális keverő segítségével akár párhuzamosan több előadó, zenekar és egyéni fellépő gyors technikai beállítását is biztosítani tudom.

A napelemes világítás segíti az esti és éjszakai rendezvények lebonyolítását.

Eszközeim 2018. júniusában szereztem be:

* 4 db aktív mélysugárzót (Electro-Voice ELX118P) Összesen: 1.023.600 Ft
* 6 db aktív hangfalat (Electro-Voice ELX115P) Összesen: 1.175.400 Ft
* 1 db korszerű digitális 24 csatornás keverőpultot (Allen & Health Qu 24)

699.900 Ft

* 1 db projekttábla 5.080 Ft
* 1 db napelemes világítást 13.490 Ft (saját teljesítés)
* 1 db szemetes (saját teljesítés)

**Fenntarthatóság:**

A régebben használt hangtechnikai eszközeim már nem feleltek meg a mai kor követelményeinket, csak kisebb rendezvényeket tudtam lebonyolítani, emiatt több nagyobb rendezvényt nem tudtam vállalni. Ezen pályázat segítségével beszerzett eszközök bővítésével akár 1000 fős rendezvényeket is tudok vállalni, ezáltal komoly szakmai kihangosítási rendszert tudok üzemeltetni. A digitális keverő segítségével akár párhuzamosan több előadó, zenekar és egyéni fellépő gyors technikai beállítását is biztosítani tudom, ezáltal eddig munkáim száma jóval megemelkedhet.

**Innováció:**

Ezen új eszközök a régebbiekhez képest sokkal energiahatékonyabbak és költségtakarékosabbak, ezáltal jóval alacsonyabb energiafogyasztást kell igénybe vennem. A költséghatékonyság működését nagyban segíti a beszerzésre kerülő napelemes technika is. Ennek innovatívitása abban rejlik, hogy a keverőpult használatának felügyeletét ez a LED lámpa látja el, ezért használatához nem szükséges áramhálózat.

**Esélyegyenlőségi és környezeti szempontok:**

A rendezvényeken mindig nagy hangsúlyt fektetek a részvételem helyének kiválasztására, hisz a rendezvények sokszor vesznek részt hátrányos helyzetű fiatalok, akik szeretnék megismerni közelebbről is az eszközöket és az azokkal végzett tevékenységemet. Különösen figyelmet fordítok a kábelek elhelyezésére, mivel az akadálymentesítést is fontosnak tartom.

A szelektív hulladékgyűjtés híve vagyok és ezt alkalmazom is mind a magánéletem, mind a vállalkozási tevékenységem során, sokszor felhívom a szervezők figyelmét a szelektív hulladékgyűjtés lehetőségére. Az elhasználódott elemeket a rendezvény során a kijelölt konténerbe teszem és a tönkrement elektronikai termékeket is az arra kijelölt helyre szállítom.

Vaszar, 2020. 11. 20.

Radnai Zoltán